Der er i dag blevet rejst kritik af, at enkelte bidragsydere gennem Socialdemokraternes erhvervsklub har bidraget med mere end 20.000 kr. i form af kontingent og valgbidrag. Det har fået Socialdemokraterne i Aalborg til at tilbageføre et beløb til tre bidragsydere, så de hver bidrager med mindre end 20.000 kroner. - Alle regler er overholdt, men vi ønsker ikke at benytte os af muligheden for at modtage enkeltbidrag på mere end 20.000 kroner anonymt, siger formanden for Socialdemokraterne i Aalborg, Martin Mølholm, i en pressemeddelelse. Socialdemokraterne i Aalborg vil fremadrettet sikre, at anonyme bidrag til Socialdemokraterne ikke overstiger 20.000 kr.

Opsummering:
Borgmesterkandidat Thomas Kastrup-Larsen har modtaget 170.000 kroner til sin valgkampagne, men nu betales nogle af bidragene tilbage.